6.9.2022
SK
Úradný vestník Európskej únie
C 342/19 Utorok 15. februára 2022
rámcovej dohody o týchto dvoch pilieroch do práva EÚ, ako o tom informovala predsedníčka Komisie vo svojom liste o zámere zo správy o stave Únie za rok 2021; vyzýva Radu, aby takéto návrhy urýchlene prijala tak, aby boli účinné od roku 2023; vyzýva členské štáty, aby zvážili podporu podobných medzinárodných dohôd pre iné druhy vhodných daní;
Odporúčania a oblasti na reformu
17. poukazuje na to, že v oblastiach veľmi dôležitých pre fungovanie jednotného trhu, ako sú dane a únia kapitálových trhov, je potrebná väčšia harmonizácia prostredníctvom lepšej koordinácie členských štátov alebo opatrení EÚ;
18. zdôrazňuje, že pri určovaní daňovej rezidencie členské štáty naďalej používajú rôzne kritériá, čo vedie k riziku dvojitého zdanenia alebo dvojitého nezdanenia; v tejto súvislosti pripomína iniciatívy uvedené s akčnom pláne Komisie z júla 2020 s cieľom predložiť legislatívny návrh do roku 2022 alebo 2023 na objasnenie, kedy sa daňovníci, ktorí v EÚ pôsobia cezhranične, majú považovať za daňových rezidentov; so záujmom očakáva tento návrh, ktorý by mal byť zameraný na zabezpečenie jednotnejšieho určovania daňovej rezidencie na jednotnom trhu;
19. konštatuje, že digitalizácia a veľká závislosť od nehmotných aktív, ktoré sú výzvou pre súčasný daňový systém, si vyžadujú vysokú úroveň koordinácie a harmonizácie politík na vytvorenie rovnakých podmienok a zabezpečení spravodlivého prínosu digitálnych podnikov pre spoločnosť, v ktorej podnikajú; konštatuje, že niektoré členské štáty napriek prebiehajúcich rokovaniam na úrovni EÚ a OECD urýchlene zaviedli vnútroštátne digitálne dane; konštatuje, že to malo pozitívny vplyv na medzinárodnú diskusiu; zdôrazňuje, že tieto vnútroštátne opatrenia by sa mali po zavedení efektívneho medzinárodného riešenia postupne zrušiť;
20. pripomína, že EÚ súhlasila so zavedením nového typu vlastných zdrojov na základe digitálneho poplatku ako spôsobu financovania nástroja obnovy NextGenerationEU, a Komisiu vyzýva, aby predložila alternatívne návrhy, ktoré budú zlučiteľné s medzinárodnými záväzkami;
21. vyjadruje poľutovanie nad tým, že rozdiely v zrážkových daniach a postupoch vrátenia zrážkovej dane naďalej ostávajú významnou prekážkou pre ďalšiu integráciu únie kapitálových trhov; víta oznámenie Komisie o návrhu legislatívnej iniciatívy na zavedenie spoločného štandardizovaného systému na oslobodenie od zrážkovej dane pri zdroji v celej EÚ;
22. vyjadruje poľutovanie nad zvýhodňovaním dlhu pri zdaňovaní právnických osôb, ktoré umožňuje štedré daňové odpočty z úrokových platieb, kým podobne odpočítať náklady na financovanie investícií do vlastného imania možné nie je; zdôrazňuje štrukturálnu nevýhodu podnikov, ktoré sa využívajú investície do vlastného imania, najmä ak ide o mladé a malé podniky so slabým prístupom k úverom; konštatuje, že zvýhodňovanie dlhov by mohlo podniky viesť k priveľkej zadlženosti;
23. konštatuje, že zvýhodňovanie dlhov je v jednotlivých členských štátoch značne odlišné; berie na vedomie skutočnosť, že na riešenie tejto otázky niektoré členské štáty zaviedli úľavy spojené s vlastným imaním podnikov; pripomína, že časť takýchto úľav spojených s vlastným imaním podnikov sa využíva ako daňová medzera, ktorá nadnárodným podnikom umožňuje umelý odpočet vnútroštátnych úrokov; zdôrazňuje, že na zamedzenie narušení jednotného trhu by mal mať prednosť spoločný európsky prístup;
24. pripomína, že takéto zvýhodňovanie možno riešiť buď umožnením nového odpočtu nákladov spojených s investíciami do vlastného imania alebo zúžením možnosti odpočtu úrokov; pripomína, že Parlamentu navrhol obmedziť odpočet nadmerných nákladov na prijaté úvery a pôžičky až na 20 % príjmov daňovníka pred započítaním úrokov, zdanením, odpismi a amortizáciou, pričom Rada prijala vyššiu prahovú hodnotu až do výšky 30 %; (10) pripomína, že podľa OECD môže byť koeficient 30 % príliš vysoký na skutočnú prevenciu narušovania základu dane a presunu ziskov (11);
(10) (11)
Pozícia Európskeho parlamentu z 8. júna 2016 k návrhu smernice Rady, ktorou sa stanovujú pravidlá proti praktikám vyhýbania sa daňovým povinnostiam, ktoré majú priamy vplyv na fungovanie vnútorného trhu (Ú. v.
EÚ C 86, 6.3.2018, s. 176).
OECD, Návrh verejnej diskusie BEPS, opatrenie 4: Odpočty úrokov a iné finančné platby, 2014.